ທູດພິເສດ ນາໆຊາດ ເດີນທາງໄປ ເທີກີ
ທູດພິເສດນາໆຊາດ ທ່ານ Brahimi ເດີນທາງໄປນະຄອນອິສຕັນບູລ ເພື່ອຫາລື ກ່ຽວກັບສິນຄ້າ ທີ່ຖືກຢຶດ ຈາກເຮືອບິນຊີເຣຍ.
ທູດສັນຕິພາບນາໆຊາດ ທ່ານ Lakhdar Brahimi ເດີນທາງໄປ ເຖິງນະຄອນອິສຕັນບູລໃນວັນເສົາມື້ນີ້ ເພື່ອປຶກສາຫາລືກ່ຽວກັບ ຄວາມເຄັ່ງຕຶງທີ່ເພີ້ມທະວີຂຶ້ນ ລະຫວ່າງເທີກີແລະຊີເຣຍຊຶ່ງເປັນ ເພື່ອນບ້ານກ່ຽວກັບສິນຄ້າທີ່ເທີກີຢຶດໄວ້ຈາກເຮືອບິນຂອງຊີເຣຍ ເທີກີໄດ້ບັງຄັບໃຫ້ເຮືອບິນຂອງຊີເຣຍລຳນຶ່ງລົງຈອດໃນມື້ວັນພຸດ ຜ່ານມານີ້ ຂະນະທີ່ພວມເດີນທາງແຕ່ກຸງມົສກູ ຫານະຄອນຫຼວງ ດາມັສກັສ ເທີກີ ໄດ້ກ່າວປ້ອງກັນ ກ່ຽວກັບ ການຕັດສິນໃຈຂອງ ຕົນທີ່ບັງຄັບໃຫ້ເຮືອບິນຊີເຣຍລົງຈອດ ໂດຍເວົ້າວ່າ ເຮືອບິນລຳ ດັ່ງກ່າວບັນທຸກອຸບປະກອນທາງທະຫານ ແລະກະສຸນປືນໄປໃຫ້ ລັດຖະບານຊີເຣຍ ເຈົ້າໜ້າທີ່ຊີເຣຍໄດ້ປະຕິເສດວ່າ ເຮືອບິນລຳນີ້ບໍ່ໄດ້ລຳລຽງອຸບ ປະກອນທາງທະຫານໃດໆເລີຍ ຣັດເຊຍ ຊຶ່ງເປັນປະເທດພັນທະມິດທີ່ສຳຄັນຂອງປະທາ ນາທິບໍດີຊີເຣຍ ທ່ານ Bashar al-Assad ຕ້ອງການຄຳອະທິບາຍຈາກເທີກີໂດຍເວົ້າວ່າ ການກະທຳດັ່ງກ່າວເປັນໄພຂົ່ມຂູ່ຕໍ່ຊີວິດແລະຄວາມປອດໄພຂອງຜູ້ໂດຍສານທີ່ເດີນທາງ ໄປນຳເຮືອບິນລຳນັ້ນ ໃນມື້ວັນສຸກວານນີ້ ທ່ານ Brahimi ໄດ້ໂອ້ລົມກັບກະສັດ Saudi Arabia ກ່ຽວກັບສະຖາ ນະການໃນຊີເຣຍ ໃນການພົບປະ ທີ່ນະຄອນ Jedda ນັ້ນ ບຸກຄົນທັງສອງໄດ້ເຫັນພ້ອມ ນຳກັນເຖິງຄວາມຈຳເປັນທີ່ຈະຍຸຕິການນອງເລືອດແລະການໃຫ້ຄວາມໃຫ້ຄວາມຊ່ອຍເຫຼືອ ແກ່ຊາວຊີເຣຍຈຳນວນຫຼາຍລ້ານຄົນທີ່ໄດ້ຮັບຜົນກະທົບຈາກຄວາມຮຸນແຮງຢູ່ໃນປະເທດ ດັ່ງກ່າວ